钦定古今图书集成/理学汇编/文学典/第145卷 > 叶梦得石林燕语 > 《批答之制》
## 钦定古今图书集成/理学汇编/文学典/第145卷 > 叶梦得石林燕语 > 《批答之制》

学士院旧制，自侍郎以上辞免、除授、赐诏，皆留其章
中书，而尚书省略具事因，降札子下院，使为诏而已。
自执政而上至于节度使相，用批答。批答之制，更不
由中书，直禁中封所上章付院。今降批表，院中即更
用纸连其章后书辞，并其章赐之，此其异也。辞既与
章相连，后书省表具之字必长，作“表”字傍一瞥，通其
章阶位上过，谓之“抹阶。”若使不复用旧衔之意。相习
已久，莫知始何时